Kaarle Stewen

Kaarle Kustaa Wilhelm Stewen (10. toukokuuta 1934 Oulu – 10. joulukuuta 2019Koppinen, Mari: Suomen elokuva-alan vaikuttaja Kaarle Stewen on kuollut. Helsingin Sanomat 12.12.2019. Viitattu 12.12.2019.) oli suomalainen toimittaja, kirjailija ja elokuva-alan vaikuttaja. Hän toimi monissa tehtävissä Yleisradiossa vuoteen 1989 saakka ja Suomen elokuva-arkiston johtajana vuosina 1989–1993, minkä jälkeen hän jäi eläkkeelle.

Stewen valmistui filosofian kandidaatiksi Helsingin yliopistosta 1960 ja työskenteli aluksi suomen kielen opettajana Oulussa ja Helsingissä. Hän toimi Ylioppilaslehden päätoimittajana 1961–1963 ja Mainos-TV:n suunnittelupäällikkönä 1963–1965. Stewen siirtyi Yleisradioon TV2:n ohjelmapäälliköksi ja eteni Ylen filmipalvelun päälliköksi vuosiksi 1967–1975. Radio 1:n ohjelmapäälliköksi hänet nimitettiin 1976. Television elokuva-alaan paneutuneena erikoistoimittajana hänet muistetaan etenkin läpi 1980-luvun jatkuneesta ajankohtaisohjelmasta Valkokangas, ja Stewenin radio-ohjelmia oli muun muassa Elokuvan ääniä (1978–1983). Syksyllä 1989 Stewen nimitettiin Suomen elokuva-arkiston johtajaksi. Hän jäi tehtävästä eläkkeelle 1993.

Kaarle Stewenin puoliso oli suomentaja Annikki Suni (1941–2012).

Teoksia
 Tämä on televisio: Opas suomalaisen TV:n maailmaan. Weilin + Göös 1968.
 Odessan portaat: Neuvostoelokuvan ääniä Keski-Aasiasta Baltiaan. Suomen elokuvasäätiö 1979. .
 Sotapukki: Novelleja. Pilot-kustannus 2003. .

Lähteet

Kirjallisuutta


Luokka:Suomalaiset televisiotoimittajat
Luokka:Suomalaiset elokuvakriitikot
Luokka:Suomalaiset kirjailijat
Luokka:Ylen henkilöstö
Luokka:Vuonna 1934 syntyneet
Luokka:Vuonna 2019 kuolleet